

**SVEUČILIŠTE U ZADRU**

**ODJEL ZA KROATISTIKU I SLAVISTIKU**

**ODSJEK ZA RUSKI JEZIK I KNJIŽEVNOST**

**dana 15. ožujka 2016. godine raspisuje**

**NATJEČAJ ZA PERIOD MOBILNOSTI ZA**

**STUDENTE I NASTAVNIKE**

**U OKVIRU BILATERALNOG UGOVORA IZMEĐU UDMURTSKOG DRŽAVNOG SVEUČILIŠTA U IŽEVSKU I SVEUČILIŠTA U ZADRU**

**ZA ZIMSKI SEMESTAR AKADEMSKE GODINE 2016./2017.**

Odjel za kroatistiku i slavistiku – Odsjek za ruski jezik i književnost Sveučilišta u Zadru (u daljnjem tekstu Odjel) raspisuje Natječaj za studente i nastavnike Odjela za provođenje perioda mobilnosti na Udmurtskom državnom sveučilištu u Iževsku, Rusija (u daljnjem tekstu Sveučilište Udmurt) **u zimskom semestru ak. god. 2016./2017.** u sklopu bilateralnog ugovora između Državnog Sveučilišta Udmurt i Sveučilišta u Zadru (u daljnjem tekstu Natječaj).

U sklopu ovog Natječaja moguće je realizirati mobilnost na Sveučilištu Udmurt, a u skladu s odredbama dodatka bilateralnom ugovoru između Državnog Sveučilišta Udmurt i Sveučilišta u Zadru, potpisanog u ožujku 2016. godine i koji je sastavni dio ovog Natječaja.

**MOBILNOST STUDENATA**

Svrha boravka studenata na Sveučilištu Udmurt je studijski boravakkoji podrazumijeva slušanje kolegija i polaganje ispita. Natječaj se raspisuje za ukupno 2 studenta s preddiplomske i diplomske razine studija u trajanju od 5 mjeseci svaki. Za vrijeme mobilnosti student mora zadržati jednako opterećenje koje bi imao na matičnom studijskom programu, odnosno najmanje 3 ECTS boda po mjesecu mobilnosti (npr. ako student na mobilnosti ostaje 5 mjeseci mora ostvariti minimalno 15 ECTS bodova).

U iznimnim slučajevima, a u skladu s odlukom Odjela, studenti mogu tijekom studijskog boravka pisati završni/diplomski rad te su u tom slučaju dužni posjedovati prihvatno pismo tutora s institucije domaćina (tzv. *Supervisor Acceptance Form*) iz kojeg je razvidno da student ima podršku tutora na instituciji domaćinu kao i odobrenje mentora na matičnom odjelu za rad na završnom/diplomskom radu tijekom studijskog boravka. U takvim slučajevima nije nužno ostvariti minimalno opterećenje izraženo u ECTS bodovima.

**MOBILNOST NASTAVNIKA**

Nastavno osoblje Odjela može ostvariti mobilnost u svrhu održavanja nastave (uz uvjet održavanja minimalno 8 sati nastave tijekom mobilnosti) u trajanju od 5 dana. Natječaj se odnosi na mobilnost 1 nastavnika.

**ŠKOLARINA I STATUS STUDENTA**

Studentima se tijekom studijskog boravka na Sveučilištu Udmurt neće naplaćivati školarina. Studenti ostaju upisani na Sveučilište u Zadru za vrijeme trajanja mobilnosti i dužni su nastaviti plaćati školarinu ukoliko su u kategoriji studenata koji sami financiraju svoj studij kao i ispuniti ostale obaveze vezane za ovjeru i upis semestra.

**VIZA**

Upute za dobivanje vize mogu se pronaći na: <http://www.zagreb.mid.ru/cro/konzulat.html>

**OSIGURANJE**

Studenti su **dužni osigurati svoje zdravstveno osiguranje koje vrijedi za Rusku Federaciju**. (Dodatne informacije u Hrvatskomu zavodu za zdravstveno osiguranje: <http://www.hzzo-net.hr/>).

**FINANCIJSKA POTPORA**

U skladu s odredbama bilateralnog ugovora, financiranje studentske i nastavne mobilnosti nije predviđeno.

**TKO SE MOŽE PRIJAVITI?**

* **STUDENTI:**
1. Student mora biti upisan u preddiplomski ili diplomski studijski program na Odjelu;
2. Student mora imati zadovoljavajuće znanje ruskog ili engleskog jezika, ovisno o tome pohađa li nastavu na ruskom ili engleskom jeziku.
3. Student mora biti upisan u najmanje drugu godinu preddiplomskog studija Odjela i imati ostvareno najmanje 60 ECTS bodova u vrijeme realizacije mobilnosti ukoliko se prijavljuju za studijski boravak;
4. U iznimnim slučajevima, a u skladu s odlukom Odjela, studenti mogu tijekom studijskog boravka pisati završni/diplomski rad te su u tom slučaju dužni posjedovati prihvatno pismo tutora s institucije domaćina (tzv. *Supervisor Acceptance Form*) iz kojeg je razvidno da student ima podršku tutora na instituciji domaćinu kao i odobrenje mentora na matičnom odjelu za rad na završnom/diplomskom radu tijekom studijskog boravka. U takvim slučajevima nije nužno ostvariti minimalno opterećenje izraženo u ECTS bodovima. Obrazac prihvatnog pisma tutora studenti mogu dobiti u Uredu za međunarodnu suradnju upitom na mail mkolega@unizd.hr.
* **NASTAVNICI:**
1. Zaposlenici Odjela za kroatistiku i slavistiku, Odsjeka za ruski jezik i književnost

**DOKUMENTI POTREBNI ZA PRIJAVU**

* **STUDENTI:**
1. [Prijavni obrazac](http://www.unizd.hr/Portals/0/ms/pdf/PRIJAVNI_OBRAZAC_STUDIJSKI_BORAVAK.pdf);
2. [Ugovor o studiranju](http://www.unizd.hr/Portals/0/ms/pdf/MDNONER_UGOVOR_O_STUDIRANJU.pdf) potpisan od strane studenta i koordinatora na matičnom Odjelu;
3. Potvrda o statusu studenta i prijepis ocjena na hrvatskom jeziku;
4. Pismo motivacije (najviše jedna stranica formata A4);
5. Životopis (*u Europass CV formatu*).
* **NASTAVNICI:**
1. [Prijavni obrazac](http://www.unizd.hr/Portals/0/ms/pdf/PRIJAVNI_OBRAZAC_NASTAVNICI.pdf);
2. Nastavni plan\*([hrv](http://www.unizd.hr/Portals/0/ms/pdf/Nastavni_plan_%28hrv%29.pdf)/[eng](http://www.unizd.hr/Portals/0/ms/pdf/Nastavni_Plan_%28eng%29.pdf));
3. Potvrda poslodavca o statusu zaposlenika;
4. Pozivno pismo od inozemne visokoškolske institucije;
5. Životopis (*u Europass CV formatu*).

**\*** Nastavni plan u trenutku prijave može biti potpisan samo od strane matične institucije

**KRITERIJI ODABIRA\***

**Kriteriji odabira kandidata su:**

1. Dostavljena kompletna Natječajem zatražena dokumentacija uz ispravno popunjen prijavni obrazac do navedenog roka **(4. travnja 2016. godine)**;
2. Akademski uspjeh (ponderirani prosjek svih ocjena iznad 3,500) koji kandidatu nosi od 10 do 25 bodova;
3. Pismo motivacije koje kandidatu nosi od 0 do 3 boda (pismo motivacije boduje se sukladno tri kriterija i to: kvaliteta obrazloženja akademske motivacije za mobilnost (1 bod), kvaliteta obrazloženja socio-kulturne motivacije za mobilnost (1 bod) te umijeće pisanog izražavanja (1 bod));
4. Dodatni kriterij za odabir kandidata može biti intervju sukladno odluci Odjela.

\*Odabir kandidata se vrši na Odjelu.

ROK ZA PRIJAVU JE **4. TRAVNJA 2016.** GODINE

**NAKON OBJAVE REZULTATA**

Svi kandidati bit će izvješteni o rezultatima Natječaja te će im biti omogućen uvid u popis kandidata koji su odabrani, na listi čekanja i/ili odbijeni. Popisi odabranih i odbijenih kandidata, kao i liste čekanja bit će objavljene na mrežnim stranicama. Prijavom na Natječaj kandidati pristaju da se njihovo ime objavi na navedenim listama.

Obveze studenta tijekom studijskog boravka u inozemstvu bit će definirane Ugovorom o studiranju (tzv. *Learning Agreement*) koji sadrži popis kolegija koje će student pohađati na Sveučilištu Udmurt uz pripadajući broj ECTS bodova. Sklapanjem Ugovora i njegovim potpisivanjem od strane odgovorne osobe na matičnom odjelu jamči se priznavanje ECTS bodova stečenih tijekom mobilnosti kao i razdoblje provedeno na inozemnoj visokoškolskoj instituciji. Ugovor o studiranju potpisuju također i odgovorne osobe na inozemnoj visokoškolskoj instituciji, kao i sam student.

**POSTUPAK ŽALBE**

Protiv Odluke o odabiru kandidata može se podnijeti žalba Odjelu u roku od 8 dana od dana objave rezultata na mrežnim stranicama. Žalba se podnosi u pisanom obliku preporučenom poštom ili osobno tajništvu Odjela. O žalbi odlučuje Odjel u roku od 8 dana od podnošenja žalbe donošenjem Odluke o žalbi.

**Kontakt osoba za dodatne informacije:**

Maja Kolega

Tel.: 023/200-642; Fax: 023/316-882

E-mail: mkolega@unizd.hr

*NAPOMENA: Nazivi korišteni u ovom Natječaju odnose se na osobe oba spola.*